Zombieland

Zombieland on vuonna 2009 ensi-iltansa saanut yhdysvaltalainen kauhukomediaelokuva, jonka on ohjannut Ruben Fleischer.

Elokuvan jatko-osa Zombieland: Double Tap sai ensi-iltansa vuonna 2019. Ensimmäisen osan päänäyttelijät jatkavat rooleissaan.

Juoni 
Elokuvan tapahtumat sijoittuvat Yhdysvaltoihin, missä lähes kaikki ovat muuttuneet zombeiksi. Nimetön päähenkilö (Jesse Eisenberg) on pakko-oireista kärsivä nuorukainen, joka pelaa illat yksin World of Warcraftia haaveillen tyttöystävästä. Maailmanlopun saavuttua pakkomielteinen sääntöjen laatiminen ja rutiinien noudattaminen pitää hänet hengissä. Moottoritiellä nuorukainen tapaa rääväsuisen miehen (Woody Harrelson), joka lyöttäytyy hänen matkaansa. He pidättäytyvät kertomasta oikeita nimiään ja alkavat kutsua toisiaan päämääriensä nimillä, Columbus ja Tallahassee. Miehet kohtaavat vielä kaksi varastelevaa siskosta, Wichitan (Emma Stone) ja Little Rockin (Abigail Breslin), jotka aiheuttavat heille runsaasti päänvaivaa. Kun Tallahassee haaveilee syövänsä vielä yhden Twinkie-leivoksen ennen kuolemaansa, Columbus yrittää tehdä vaikutuksen Wichitaan.

Rooleissa

Lähteet

Aiheesta muualla 
 Virallinen sivusto

Arvostelut 
 
 

Yhdysvaltalaiset kauhukomediat
Zombielokuvat
Vuoden 2009 yhdysvaltalaiset elokuvat
Post-apocalypse-elokuvat